Legal Document

Category: 1053

Text:
6α.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Α2γ/5014 της 10 Ιουλ./13 Αυγ. 1982  (ΦΕΚ Β΄591)  Έγκριση εφαρμογής προγράμματος επιδότησης νεφροπαθών που βρίσκονται στο τελευταίο στάδιο χρόνιας νεφρικής ανεπάρκειας.  Έχοντας υπόψη: 1.Τις διατάξεις του Α.Ν. 421/1937 «περί διαθέσεως εσόδων υπέρ της Κοινωνικής Προνοίας» άρθρ. 6 ΦΕΚ Α/2/1937. 2.Τις διατάξεις του Ν.Δ. 321/69 «περί Κώδικος Δημοσίου Λογιστικού» ΦΕΚ Α/203/69, όπως έχέι τροποποιηθεί. 3.Την ανάγκη παροχής μηνιαίας οικονομικής ενίσχυσης (για την αντιμετώπιση των αναγκών διαβίωσης) στους ευρισκομένους στο τελευταίο στάδιο νεφρικής ανεπάρκειας, αποφασίζουμε: Έγκριση εφαρμογής προγράμματος Άρθρ.1.-Εγκρίνουμε την εφαρμογή προγράμματος επιδότησης από 1 Ιουλ. 1982 στους νεφροπαθείς που βρίσκονται στο τελευταίο στάδιο νεφρικής ανεπάρκειας και υποβάλλονται σε διαδικασία αιματοκάθαρσης δια τεχνητού/νεφρού ή σε περιτοναϊκή κάθαρση, ανεξάρτητα αν συνταξιοδοτούνται ή όχι από άλλο Φορέα. Καταβολή μηνιαίου επιδόματος Ύψος αυτού και ημερομηνία έναρξης Άρθρ.2.-Το μηνιαίο επίδομα θα καταβάλλεται είτε στον ίδιο τον νεφροπαθή (όταν αυτός μπορεί να υπογράψει τον τίτλον εξόφλησις) είτε σε μέλος της φυσικής ή θετής οικογένειας που ζεί ο νεφροπαθής. Το ύψος του χορηγουμένου με την απόφαση αυτή επιδόματος ανέρχεται σε 3.500 δραχμ. το μήνα. Ημερομηνία έναρξης επιδότησης τους αναγνωριζομένους δικαιούχους ορίζεται η 1 Ιουλ. 1982. Με την με αριθ. Α2γ/οικ.4133/5 Αυγ. 1985 – 10 Δεκ. 1986 (ΦΕΚ Β΄862) απ. Υπ. Οικον. και Υγ. Πρόν. και Κοιν. Ασφαλ., τροποποιήθηκε το άρθρ. 2 και καθορίστηκε ότι: «α)Το ύψος του χορηγουμένου επιδόματος στους αποδεδειγμένα άπορους ανασφάλιστους νεφροπαθείς που υποβάλλονται σε αιματοκάθαρση ή εφαρμόζουν φορητή περιτοναϊκή κάθαρση από 3.500 δραχμ. σε 7.000 δραχμ. μηνιαίως από 1.8.1985. Το ίδιο επίδομα, θα εξακολουθήσει να χορηγείται, για ένα έτος στους μεταμοσχευθέντες νεφροπαθείς της παραπάνω κατηγορίας». (Αντί για τη σελ. 68,09(β) Σελ. 68,09(γ) Τεύχος 1303 Σελ. 29 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.6α    Εκδόθηκαν οι εξής αποφάσεις Υπ. Οικονομικών και Υγ. Πρόν. και Κοιν. Ασφαλ. με τις οποίες αυξήθηκε το επίδομα της άνω περιπτ. α΄ δηλαδή: α)Α2γ/οικ.1908/21 Απρ. – 4 Μαΐου 1989 (ΦΕΚ Β΄326), ανωτ. σελ. 62,203, β)Α2γ/ 3890/25-27 Σεπτ. 1989 (ΦΕΚ Β΄720) ανωτ. σελ. 62,203. β)Τη συνέχιση του επιδόματος των 3.500 δραχμ. σε όλους  τους άλλους νεφροπαθείς που υποβάλλονται σε μεταμόσχευση και για ένα έτος μετά την πραγματοποίηση της μεταμόσχευσής τους».Εκδόθηκαν οι εξής αποφάσεις Υπ. Οικον. και Υγ. Πρόν. και Κοιν. Ασφαλ., με τις οποίες αυξήθηκε το επίδομα της άνω περιπτ. β΄ δηλαδή: α)Α2γ/οικ.1729/28 Μαρτ. – 4 Απρ. 1988 (ΦΕΚ Β΄182), β)Α2γ/οικ.1907/21 Απρ. – 4 Μαΐου 1989 (ΦΕΚ Β΄326), κατωτ. αριθ. 24α, γ)Α2γ/3793/25 – 27 Σεπτ. 1989 (ΦΕΚ Β΄720) καθώς και η με αριθ. Υ3δ/οικ. 3697/27 Ιουλ. – 31 Αυγ. 1995 (ΦΕΚ Β΄752) απ. Υπ. Υγ. Πρόν. και Κοιν. Ασφαλ., κατωτ. αριθ. 35. Απαιτούμενα δικαιολογητικά Άρθρ.3.-Για την αναγνώριση νεφροπαθή ασθενή της ανωτέρω Κατηγορίας, σαν δικαιούχου  επιδόματος, απαιτείται η υποβολή στη Δ/νση ή Τμήμα Υγιεινής του οικείου Νομού εκ μέρους του νεφροπαθή των κατωτέρω δικαιολογητικών: α)Αίτηση του νεφροπαθή ή του νομίμου αντιπροσώπου του με τα απαραίτητα στοιχεία. β)Γνωμάτευση ιατρού νεφρολόγου Κρατικού Νοσ/μείου, ΙΚΑ κ.λ.π. όπου θα βεβαιώνεται ότι το πρόσωπο που εξετάστηκε πάσχει από νεφρική ανεπάρκεια και ότι βρίσκεται στο τελευταίο στάδιο της χρόνιας νεφρικής ανεπάρκειας. Η βεβαίωση αυτή θα υπογράφεται από το νεφρολόγο και θα θεωρείται από το Διοικητικό Δ/ντή του Ιδρύματος. γ)Βεβαίωση της  οικείας Δημοτικής ή Κοινοτικής Αρχής στην οποία να βεβαιώνεται ότι ο ασθενής βρίσκεται στη ζωή και ότι αυτό που ενεργεί για λογαριασμό του είναι αρχηγός ή μέλος της οικογένειας όπου διαμένει ο νεφροπαθής. Τήρηση Μητρώων Άρθρ.4.-Οι Δ/νσεις και τα Τμήματα Υγιεινής Νομαρχιών και Διαμερισμάτων Αττικής πρέπει να τηρούν φακέλλους και Μητρώα των επιδοτουμένων νεφροπαθών ώστε να εξασφαλίζεται απόλυτα η ενημέρωση των Υπηρεσιών για την εφαρμογή του προγράμματος ως εξής: 1.Ονοματεπώνυμο 2.Όνομα πατρός ή συζύγου 3.Ηλικία 4.Νεφροπάθεια 5.Συγγενική σχέση με τον αντιπρόσωπο 6.Τόπος καταγωγής 7.Δ/νση Κατοικίας 8.Μεταβολές 9.Απόφαση Νομάρχη με την οποία εγκρίθηκε η επιδότηση υποδιαιρουμένη στις ακόλουθες στήλες:  Σελ. 68,10(γ) Τεύχος 1303 Σελ. 30 α)Αριθμός και χρονολογία β)Ποσόν εγκρινομένης επιδότησης γ)Ονοματεπώνυμο υπεύθυνου για την είσπραξη. Τρόπος πληρωμής Άρθρ.5.-Αναθέτουμε την πληρωμή της μηνιαίας επιδότησης που εγκρίνεται με την απόφαση αυτή σε υπολόγους υπαλλήλους των Δ/νσεων ή τμημάτων υγιεινής των οικείων Νομαρχιών και Δ/ντών της Νομαρχίας Αττικής με καταστάσεις που θα συντάσσονται στις Δ/νσεις ή Τμήματα Υγιεινής. Κάθε μία Δ/νση ή Τμήμα Υγιεινής υποχρεώνεται να κάνει και να στέλνει στον ορισθέντα υπόλογο χρηματικού εντάλματος προπληρωμής (Χ.Ε.Π.) κατάσταση πληρωμής για τους νεφροπαθείς που διαμένουν στην περιφέρειά τους. Η κατάσταση αυτή θα γίνεται σε 3 αντίτυπα από τα οποία θα στέλνονται: α)2 στον υπόλογο που έχει ορισθεί με απόφαση του Νομάρχη για την πληρωμή των επιδοτήσεων. Από αυτές η μία θα υποβάλλεται στην Υπηρεσία Εντελλομένων Εξόδων του Νομού με την απόδοση λογαριασμού. β)Η Τρίτη θα παραμένει στο Αρχείο της Δ/νσης ή Τμήματος Υγιεινής. Στην κατάσταση αυτή, θα αναγράφονται στην επικεφαλίδα η επωνυμία της Υπηρεσίας που την εξέδοσε καθώς και ο μήνας που αφορά η χρηματική επιδότηση. α)Αύξων αριθμός. 2.Αριθμός Μητρώου νεφροπαθών 3.Ονοματεπώνυμο και πατρώνυμο υπεύθυνου για την είσπραξη. 4.Δ/νση Κατοικίας. 5.Αριθμός επιδοτουμένων νεφροπαθών.   35.Β.β.6α Άτομα με ειδικές ανάγκες - Υπερήλικες - Χρόνια Πάσχοντες    6.Πληρωτέα χρηματική επιδότηση με τις εξής στήλες: (α)Χρηματικό ποσό (β)Ημερομηνία πληρωμής. Η έκδοση χρηματικών ενταλμάτων προπληρωμής κατά τον μήνα Δ/βριο θεωρείται σύμφωνα με την παρ. 3 του άρθρ. 34 του Ν.Δ. 321/69, ότι γίνεται για την αντιμετώπιση δικαιολογημένης ανάγκης. Ο υπόλογος άμα εξοφλεί το χρηματικό ένταλμα προπληρωμής θα καταθέτει το προϊόν αυτού αυθημερόν στην Τράπεζα της Ελλάδος ή στο Δημόσιο Ταμείο και θα αναλαμβάνει τα αναγκαία ποσά για την πληρωμή των επιδοτήσεων. Μετά την λήξη των πληρωμών ο υπόλογος του Χ.Ε.Π. που εκδόθηκε στο όνομά του, διαγράφει με κόκκινο μολύβι από τις καταστάσεις πληρωμής τους αναφερομένους δικαιούχους, που δεν έχουν πληρωθεί, βεβαιώνει στις καταστάσεις το κανονικό της πληρωμής για τους υπολοίπους και καταχωρίζει την επιδότηση του κάθε ενός δικαιούχου νεφροπαθή στο Μητρώο των δικαιούχων προς είσπραξη που θα τηρούν οι Δ/νσεις και τα Τμήματα Υγιεινής των Νομαρχιών και των Δ/τών της Νομαρχίας Αττικής. Ο υπόλογος του εντάλματος προπληρωμής υποβάλλει στην Αρχή που του εξέδοσε  το ένταλμα, μέσω της αρμοδίας υπηρεσίας της Νομαρχίας, τα εξής δικαιολογητικά: α)Συγκεντρωτική κατάσταση δαπανών από το ένταλμα. β)Κατάσταση πληρωμής των νεφροπαθών (εις διπλούν). γ)Τριπλότυπο είσπραξης δυνάμει του οποίου θα επιστρέφεται στο Δημόσιο Ταμείο το αδιάθετο ποσό του εντάλματος. δ)Κυρωμένο αντίγραφο της απόφασης δυνάμει της οποίας εκδόθηκε το ένταλμα προπληρωμής. Για την καταβολή της επιδότησης σε εκείνους που δεν μπορούν να υπογράψουν την πράξη εξοφλήσεως θα εφαρμόζονται οι διατάξεις της 194903/69 απόφασης του Υπουργού Οικονομικών (ΦΕΚ Β/777/69). Στην περίπτωση μη εκδόσεως για οποιοδήποτε λόγο Χρ. εντ/τος  Προπληρωμής η δαπάνη αυτή θα πληρώνεται με τακτικό χρηματικό ένταλμα πληρωμής. Στην περίπτωση μη εισπράξεως του επιδόματος από μεμονωμένους δικαιούχους, η πληρωμή θα γίνεται από το προϊόν μεταγενέστερου Χ.Ε.Π. με ξεχωριστές καταστάσεις (και εφόσον βέβαια δεν .έχει παραγραφεί η απαίτηση) βάσει αιτήσεων των δικαιούχων «περί πληρωμής καθυστερημένου επιδόματος». Στο κάτω μέρος της αίτησης πρέπει να βεβαιώνεται από τον αρμόδιο υπόλογο η μη είσπραξη του επιδόματος και να θεωρείται από τον Προϊστάμενο της Δ/νσης ή Τμήματος Υγιεινής της Νομαρχίας. Ο χρόνος παραγραφής των σχετικών αξιώσεων κατά του Δημοσίου είναι δύο χρόνια, σύμφωνα με τις διατάξεις των άρθρ. 91 και επ. του Ν.Δ. 321/1969 «περί Κώδικος Δημ. Λογιστικού». Η επιδότηση αυτή στους νεφροπαθείς διακόπτεται με απόφαση του Νομάρχη για τις εξής αιτίες: α)Θάνατος δικαιούχου β)Διαπίστωση με έκθεση Κοινωνικής Λειτουργού ή άλλου οργάνου της Υπηρεσίας ότι η επιδότηση δεν χρησιμοποιείται για τις ανάγκες του νεφροπαθή. Σε περίπτωση αλλαγής κατοικίας η απόφαση διαγραφής του νεφροπαθή θα κοινοποιείται χωρίς καθυστέρηση στη Δ/νση ή το Τμήμα Υγιεινής της νέας κατοικίας μαζί με το φάκελλο και τη βεβαίωση περί του χρόνου παραλαβής επιδότησης από την Υπηρεσία. Για τις απαιτήσεις του νεφροπαθή που έχουν δημιουργηθεί μέχρι της ημερομηνίας του θανάτου του, έχει εφαρμογή ή 1463/1967 γνωμοδότηση του Γ’ Τμήματος του Νομικού Συμβουλίου του Κράτους, σύμφωνα με την οποία οι απαιτήσεις του επιδοτουμένου νεφροπαθή μεταβιβάζονται σαν στοιχείο κληρονομιάς στους κληρονόμους του. Αναθεώρηση δικαιώματος Άρθρ.6.-Το δικαίωμα επιδότησης και ο τρόπος της πράξης (υπεύθυνοι είσπραξης κ.λπ.), αναθεωρούνται τακτικά μεν κάθε χρόνο, έκτακτα δε όταν προκύψουν νέα στοιχεία. Οι αναθεωρητικές αποφάσεις των Νομαρχών εκδίδονται στην αρχή κάθε χρόνου και βασίζονται σε στοιχεία του προηγούμενου χρόνου που καταρτίζονται κάθε εξάμηνο. Τα στοιχεία αυτά είναι: α)Έκθεση Κοινωνικής Λειτουργού ή άλλου οργάνου της Υπηρεσίας. β)Υπεύθυνη δήλωση του νεφροπαθή ή του υπεύθυνου για την είσπραξη «περί του ότι εξακολουθούν να υπάρχουν οι λόγοι δικαιώματος επιδότησης». Γενικές και μεταβατικές διατάξεις Άρθρ.7.-Στην πρώτη εφαρμογή της απόφασης αυτής, οι Δ/νσεις και τα Τμήματα Υγιεινής των Νομαρχιών και των Διαμερισμάτων της Νομαρχίας Αττικής δεν θα ενεργήσουν καμιά καταβολή στους δικαιούχους νεφροπαθείς, πρωτού ενημερωθούν για την κατανομή της πίστωσης κατά Νομαρχία.